《立春日马上遇黄国宝应犀》
元代·方回

连宵好梦频，二喜集佳辰。
晓霁逢春日，山深遇故人。
立谈询近事，小酌叩荒邻。
暮宿东松寺，吟眸处处新。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。